Document ID: /roh_data/filtered/Billingualer_Corpus_interleaved-de-rm.jsonl.gz/1771

This is a text translated from German to Rumantsch Grischun.
Neue Weisungen bei Beschaffungen der öffentlichen Hand

Der Kanton Graubünden will bei Beschaffungen der öffentlichen Hand die Lehrlingsausbildung sowie die Einhaltung der Arbeitsbedingungen vermehrt berücksichtigen. Er hat die entsprechenden neuen Weisungen erlassen. Damit soll die öffentliche Hand in diesen Bereichen eine Vorbildfunktion übernehmen.

Das für den einheitlichen Vollzug der Submissionsvorschriften zuständige Bau-, Verkehrs- und Forstdepartment Graubünden hat kürzlich zwei neue Weisungen für das öffentliche Beschaffungswesen herausgegeben. Die Vergabestellen werden darin angewiesen, bei der Auswahl des Anbieterkreises im freihändigen Verfahren und im Einladungsverfahren das Kriterium der Lehrlingsausbildung vermehrt zu beachten. Nach Möglichkeit sollen die Vergabestellen Unternehmen berücksichtigen, die Lehrstellen in einem für die Branche und die Betriebsgrösse angemessenen Umfang anbieten.

Allerdings sollen dadurch ortsansässige Kleinbetriebe oder Jungunternehmer, welche nicht über die Grösse oder Struktur zur Lehrlingsausbildung verfügen, nicht benachteiligt werden. Der Kanton beabsichtigt mit dieser Massnahme, Ausbildungsleistungen der Anbieter bei Vergaben der öffentlichen Hand entsprechend zu würdigen und die an Aufträgen interessierten Firmen ganz allgemein zur Lehrlingsausbildung zu animieren.

Für sozialverträgliche Einkaufspraxis sorgen

Gemäss der zweiten Anordnung sind bei öffentlichen Beschaffungen nur Anbieter zu berücksichtigen, die gewährleisten, dass sie bzw. ihre Subunternehmer oder Lieferanten zumindest die acht von der Schweiz ratifizierten Kernübereinkommen der Internationalen Arbeitsorganisation zum Schutz fundamentaler Arbeitsnormen (sog. ILO-Kernübereinkommen; Verbot der Zwangsarbeit, Verbot der Kinderarbeit etc.) einhalten und dies im Rahmen einer Selbstdeklaration bestätigen. Unabhängig von den länderspezifischen Regelungen, kann damit bezüglich der im Ausland erbrachten Leistungen ein Mindeststandard der Arbeitsbedingungen weitestgehend sichergestellt werden. Auftragsvergaben, die unter Missachtung der elementarsten Arbeitsrechte ergehen, wie z.B. Einbau von Kinderhand gefertigten Pflastersteinen, sollen so möglichst vermieden werden. Damit will der Kanton in Wahrnehmung der gesellschaftlichen Vorbildfunktion für eine möglichst sozialverträgliche Einkaufspraxis sorgen.

Auskunftspersonen:

- Regierungsrat Stefan Engler, Vorsteher des Bau-, Verkehrs- und Forstdepartements, Tel. 081 257 36 01

- Orlando Nigg, Rechtsdienst, Bau-, Verkehrs- und Forstdepartment, Tel. 081 257 36 18

Gremium: Bau-, Verkehrs- und Forstdepartment

Quelle: dt Bau-, Verkehrs- und Forstdepartment

22.04.2010
Novas directivas per las acquisiziuns dal maun public

Per las acquisiziuns dal maun public vul il chantun Grischun resguardar pli fitg l'aspect da la scolaziun d'emprendistas e d'emprendists sco er l'observaziun da las cundiziuns da lavur. Il chantun ha relaschà novas directivas correspundentas. Uschia duai il maun public surpigliar ina funcziun d'exempel en quests secturs.

Il departament da construcziun, traffic e selvicultura dal Grischun, ch'è cumpetent per in'execuziun unitara da las prescripziuns da submissiun, ha edì dacurt duas novas directivas per las acquisiziuns publicas. Tras quellas vegnan ils posts da surdada incumbensads da tegnair quint pli fitg da l'aspect da la scolaziun d'emprendistas e d'emprendists en la procedura directa ed en la procedura d'invit, cur ch'els tschernan il circul d'offerentas e d'offerents. Sche pussaivel duain ils posts da surdada resguardar interpresas che porschan plazzas d'emprendissadi en ina dimensiun che correspunda a la branscha ed a la grondezza dal manaschi.

Tuttina na duai quai betg dischavantagiar ils manaschis pitschens locals u las interpresas giuvnas che n'han betg la grondezza u la structura per scolar emprendistas ed emprendists. Cun questa mesira vul il chantun – surdond incumbensas dal maun public – tegnair quint adequatamain da las prestaziuns da scolaziun da las offerentas e dals offerents ed animar en general las firmas ch'èn interessadas vi d'incumbensas, da scolar emprendistas ed emprendists.

Procurar per ina pratica d'acquisiziun ch'è socialmain supportabla

Tenor la segunda directiva duain vegnir resguardads – en cas d'acquisiziuns publicas – mo offerentas ed offerents che garanteschan e che conferman en il rom d'ina decleranza persunala, ch'els resp. lur subinterpresas u lur furnituras e lur furniturs observian almain las otg cunvegnas centralas da l'organisaziun internaziunala da lavur (OIL) che la Svizra ha ratifitgà per la protecziun da normas da lavur fundamentalas (scumond da lavur sfurzada, scumond da lavur d'uffants e.u.v.). Independentamain da las regulaziuns specificas a l'exteriur poi vegnir garantì qua tras – en quai che reguarda las prestaziuns che vegnan furnidas a l'exteriur – in standard minimal da las cundiziuns da lavur. Uschia duai vegnir evità tant sco pussaivel ch'i vegnian surdadas incumbensas che violeschan ils dretgs da lavur ils pli elementars, sco p.ex. l'installaziun da crappa da salaschada ch'è vegnida producida da mauns d'uffants. Resguardond sia funcziun d'exempel sociala vul il chantun procurar qua tras per ina pratica d'acquisiziun ch'è socialmain uschè supportabla sco pussaivel.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Orlando Nigg, servetsch giuridic, departament da construcziun, traffic e selvicultura, tel. 081 257 36 18

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

22.04.2010